
ki jo sklepata:


NAROČNIK:	Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici, ki ga zastopa v.d. direktorice mag. Ingrid Kuk Kikl 
			Matična številka: 5055695000 
			ID številka za DDV: SI11427205 

in

IZVAJALEC:       
	Matična številka: 
	ID številka za DDV: 

1. člen
(uvodne določbe)

Pogodbeni stranki uvodoma ugotavljata, da je naročnik na podlagi določil 2. odstavka 21. člena Zakona o javnem naročanju (Uradni list RS, št. 91/2015 s spremembami; v nadaljevanju ZJN-3) ter upoštevajoč prvo alinejo a. točke 1. odstavka 21. člena ZJN-3 in Povabila k oddaji ponudbe, št. 273-43-2026 z dne, izbral izvajalca za izvedbo GAP analize.

Predmet pogodbe je natančneje opredeljen v dokumentaciji v zvezi z oddajo naročila (specifikacije), ki poleg ponudbe izvajalca št. z dne, na podlagi katere je bil izbran, predstavlja sestavni del te pogodbe.

S to pogodbo se pogodbeni stranki dogovorita o splošnih in posebnih pogojih izvajanja predmeta pogodbe. 

2. člen
(predmet pogodbe)

S to pogodbo se izvajalec zaveže pripraviti GAP analizo s ciljem realnega posnetka stanja na podlagi PETZ, pregleda obstoječih procesov in priprave predloga k optimizaciji procesov. Podrobnejši opis del in nalog izvajalca je naveden v 6. členu te pogodbe. 

Med naročena in prevzeta dela izvajalca spada strokovno pravilna in kakovostna izvedba storitev, po Ponudbenem predračunu, ki je priloga in sestavni deli te pogodbe. 

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter standardom dobrega strokovnjaka.

Izvajalec potrjuje, da je pridobil vse podatke, ki se nanašajo na predmet te pogodbe, ter da je preveril in pridobil vse informacije vezane na predmet pogodbe. Izvajalec tudi potrjuje, da so mu je znana specifikacija predmetnega naročila, rok izvedbe ter njegove pravice in obveznosti po tej pogodbi, in nanje nima pripomb.

Izvajalec se vnaprej odpoveduje (kolikor ni v tej pogodbi izrecno drugače določeno) vsakršnemu zahtevku iz naslova nepredvidenih pogojev za delo ali nepopolne oziroma neustrezne dokumentacije ter se zavezuje, do bo tovrstne pomanjkljivosti ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok izvedbe storitve. 

3. člen
(pogodbena vrednost)

Pogodbena cena za izvedbo storitve znaša:

	Skupna pogodbena cena brez DDV
	EUR

	DDV 22%
	EUR

	Skupna pogodbena cena z DDV
	EUR



Naročnik bo izvajalcu plačal račun v zakonsko določenem roku na TRR št. SI56 odprt pri banki.

Podrobnejše cene so opredeljene v Ponudbenem predračunu, ki je priloga in sestavni del te pogodbe. V kolikor naročnik potrebuje storitve, katere niso zajete v ponudbi oziroma količinsko presegajo ponudbo, veljajo cene skladno s priloženim cenikom v ponudbi. 

Cene so fiksne in nespremenljive ves čas veljavnosti pogodbe do največje mere, ki jo dopuščajo veljavni predpisi. Izvajalec zagotavlja izračun z izrecnim jamstvom, kar pomeni, da se odpoveduje vsem zahtevkom iz naslova sprememb cen ali količin ali spremenjenih okoliščin zaradi spremenjenih gospodarskih okoliščin na trgu. 

V ceni so zajeti vsi stroški izvajalca, ki so potrebni za izvedbo storitev, naročnik izvajalcu ne bo priznal nobenih dodatnih stroškov.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbeni ceni, skladno z veljavnimi predpisi. Izjema je morebitna sprememba zakona, ki ureja davek na dodano vrednost.

4. člen
(način obračunavanja in plačila)

Naročnik se zavezuje naročeni del storitve plačati v roku 30 dni (plačilni rok po pogodbi bo najdaljši, kot ga dopuščajo oziroma ga bodo dopuščali vsakokratni veljavni predpisi), od dneva izstavitve računa izvajalca, na TRR naveden v drugem odstavku prejšnjega člena.  V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa. 

Izvajalec se zavezuje izstaviti račun najkasneje v roku 8 (osmih) dni od dneva izvedbe storitve oziroma najkasneje do 5. dne v mesecu za pretekli mesec. Priložiti mora naročnikovo naročilnico in specifikacijo opravljenih storitev, v kolikor specifikacija ni že na samem računu.

Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema  račune izključno v elektronski obliki (e-račun) zato bodo morali prodajalci s sedežem v RS naročniku pošiljati izključno e-račune.

5. člen
(rok izpolnitve)

S to pogodbo se izvajalec zaveže opraviti v pogodbi določeno storitev v roku_________dni od podpisa, naročnik pa mu bo za to plačal pogodbeno ceno skladno s prejeto ponudbo. Izvajalec se obvezuje, da bo storitve izvajal strokovno, skladno z veljavnimi zakoni in drugimi predpisi z standardom dobrega strokovnjaka in  v rokih, ki jih določajo zakoni, predpisi, interni akti naročnika in v skladu z naročili naročnika.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnitev pogodbe v dogovorjenem roku, se lahko rok za dokončanje vseh del podaljša s sporazumom pogodbenih strank (s pisnim dodatkom k tej pogodbi), vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma pisno obvestiti ter mu predlagati podaljšanje roka za dokončanje vseh del (in morebitnih vmesnih rokov).

6. člen
(obveznosti izvajalca)

Obveznosti izvajalca po tej pogodbi so:

0. svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardi in pravili stroke;
0. zagotoviti vse tehnične, materialne in kadrovske vire, ki so potrebni za izpolnitev pogodbe;
0. sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
0. sproti popravljati in dopolnjevati način izpolnjevanja pogodbe, v kolikor naročnik ugotovi oziroma se izkaže, da je izvajalčev način izpolnjevanja pogodbe pomanjkljiv ali nepravilen;
0. varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.


7. člen
(obveznosti naročnika)

Obveznosti naročnika po tej pogodbi so:
· izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
· pravočasno obveščati izvajalca o vseh spremembah in okoliščinah, ki bi lahko imele vpliv na izpolnitev njegovih obveznosti;
· izvajalcu plačati izpolnitev njegovih obveznosti skladno s to pogodbo.

8. člen
(podizvajalci)

Izvajalec bo to pogodbo izpolnil z naslednjimi podizvajalci: _________________________________________________________________________________. 

V kolikor izvajalec dela opravlja s podizvajalci se smiselno uporabijo določbe ZJN-3. 


9. člen
(zavarovanje za dobro izvedbo pogodbenih obveznosti)

Izvajalec garantira za dobro izvedbo posla v skladu z veljavnimi standardi v stroki. 

Izvajalec mora skupaj s podpisom te pogodbe oziroma najkasneje v roku 8 dni od podpisa te pogodbe naročniku predložiti eno (1) originalno podpisano in žigosano bianko menico za dobro izvedbo pogodbenih obveznosti in menično izjavo do višine 10% vrednosti Pogodbe z DDV, z veljavnostjo do zaključka pogodbenega roka plus 30 dni .

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do poteka veljavnosti pogodbe, do višine 10% od pogodbene vrednosti z DDV, če:
-	izvajalec ne prične izpolnjevati svojih pogodbenih obveznosti v roku in v skladu z določili pogodbe,
-	izvajalec preneha izpolnjevati svoje pogodbene obveznosti v skladu z določili pogodbe,
-	izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj.   razlog neizpolnitve, nepravočasne izpolnitve ali nepravilne izpolnitve),
-	izvajalec naročniku povzroči škodo, ki je ne povrne v roku 8 dni po pozivu naročnika,
-	izvajalec naročniku poda zavajajoče ali lažne izjave, podatke oziroma dokumente,
-	izvajalec naročniku skladno z njegovim pozivom ne izroči novega oziroma spremenjenega finančnega zavarovanja za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko v delu, ki se nanaša na dobro izvedbo pogodbenih obveznosti, naročnik v vsakem primeru izpolni in unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.



10. člen
(predstavnika pogodbenih strank)

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Vodja računalniškega centra in informatike (tel.številka: 05-330-1584)

Odgovorni predstavnik izvajalca po tej pogodbi je 

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.


11. člen
(odstop od pogodbe)

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 9. člena pogodbe ali, če izvajalec drugače huje ali ponavljajoče krši določila te pogodbe. Naročnik lahko skladno s tem odstavkom odstopi od pogodbe po predhodnem opominu.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

12. člen
(pogodbena kazen)

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (z DDV) za vsak dan zamude, vendar ne več, kot 10% celotne pogodbene vrednosti (z DDV).

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (z DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

13. člen
(socialna klavzula)

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

14. člen
(protikorupcijska klavzula)

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

Ta pogodba je nična, če je sklenjena s subjektom, v katerem je naročnikov funkcionar ali njegov družinski član:
· udeležen kot poslovodja, član poslovodstva ali zakoniti zastopnik,
· neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

15. člen
(varstvo podatkov)

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

Izvajalec se obvezuje, da morebitne prejete projektne in druge dokumentacije, ki ni javna, ne bo dajal na vpogled ali uporabo nepooblaščenim osebam ali razkrival iz njih podatke, ter da bo projekte skrbno hranil in jih uporabljal izključno za izpolnitev predmeta pogodbe.

16. člen
(končne določbe)

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Izvajalec ne more prenesti nobene svoje obveznosti po tej pogodbi na tretjo osebo, v kolikor za to ne dobi pisnega soglasja naročnika.

Pogodba je sklenjena z dnem podpisa zadnje od pogodbenih strank in velja do izpolnitve obveznosti. Pogodba prične veljati ko izvajalec predloži naročniku finančno zavarovanje za dobro izvedbo pogodbenih obveznosti. 

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v dveh enakih izvodih, od katerih ima vsak značaj izvirnika in od katerih prejme vsaka pogodbena stranka po en izvod. 

Številka:273-43/2026-						 Številka: 

Datum:		Datum: 

NAROČNIK		IZVAJALEC

SB Nova Gorica					

v.d. direktorica		
mag. Ingrid Kuk Kikl

